Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106823.206107717&kokkuvotted=false&jaotusedVaikimisiAvatud=
Timestamp: 2020-08-07 18:37:27+00:00

Document:
3-1-1-108-02 Riigikohus 24.10.2002
Oletatava õiguse all KrK § 188 (KarS § 257) tähenduses ei tule mõista mitte igasugust isiku subjektiivset arusaama oma õigustest. Oletatava teostamisena tuleb käsitada teise isiku palvel teisele isikule kuuluva tõelise või oletatava õiguse realiseerimist, kui süüdlane pidas seda õigust subjektiivselt oma tegelikuks õiguseks ning kui ühiskonnas valitsevatest õigussuhetest ja omaksvõetud arusaamadest tulenevalt oli tal taolisest palvest (veenmisest, nõudmisest, kokkuleppest, vihjest vms) tulenevalt ka küllaldaselt alust oletada, et tal on õigus realiseerida objektiivselt teisele isikule kuuluvat või teise isiku oletatavat õigust.
3-1-1-87-96 Riigikohus 03.09.1996
dokumendi riisumise piiritlemine omavolist objektiivse külje alusel
piiritlemine omavolist subjektiivse külje alusel
tulirelva röövimise piiritlemine omavolist objektiivse külje alusel
Tulirelva ja relvaloa äravõtmine ennast õiguspäraselt kaitsnud isikult ei ole tõelise ega oletatava õiguse teostamine, mistõttu kõne alla võib tulla süüdlaste vastutus mitte KrK § 188, vaid vastavalt § 2071 lg 3 ja § 185 lg 2 järgi.
Võltsitud kerenumbriga auto ostnud isiku arvamus, et tal on tema petmise või eksitusse viimise eest õigus kompensatsioonile, on käsitatav oletatava õigusena, kuid selle teostamine ebaseaduslikul viisil moodustab omavoli
3-1-1-78-96 Riigikohus 06.08.1996
KrK §-s 188 tähendatud oletatava õigusena tuleb mõista mitte igasugust isiku subjektiivset arusaama oma õigustest, vaid üksnes seadusega tagatud õiguse oletamist.

References: Riigikohus 
 § 188
 § 257
 Riigikohus 
 § 188
 § 2071
 § 185
 Riigikohus